
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1102 

20 Ιουλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 1762/1388/9.4.2001 απο- 
φάσεως του Προέδρου της Βουλής των Ελλήνων 
«θέση σε ισχύ του Ειδικού Κανονισμού του Σταθ¬ 
μού Οχημάτων και του Περιβάλλοντος χώρου της 
Βουλής των Ελλήνων». 1 

Προσαρμογή στις διατάξεις του Ν. 3205/2003 της κοι¬ 
νής απόφασης του Πρωθυπουργού και του Υπουρ¬ 
γού των Οικονομικών Υ 174/27.3.1996 (ΦΕΚ 
204/Β/1996) «Αναδιάρθρωση του Πολιτικού Γρα¬ 
φείου Πρωθυπουργού, Εσωτερική διάρθρωση και 
σύνθεση σε προσωπικό. Βαθμολογική και μισθολο- 
γική διαβάθμιση των θέσεων», όπως τροποποιήθη¬ 
κε και συμπληρώθηκε με την κοινή απόφαση υπ’ 
αριθμ. Υ 725/27.6.1997 (ΦΕΚ 550/Β/7.7.1997). «Τρο¬ 
ποποίηση και συμπλήρωση της υπ’ αριθμ. Υ 
174/27.3.1996 κοινής απόφασης του Πρωθυπουρ¬ 
γού και του Υπουργού Οικονομικών και προσαρμο¬ 
γή της στις διατάξεις του Ν. 2470/1997. 2 

Τροποποίηση της υπ’ αριθμ. 142932/7.8.2003 κοινής 
υπουργικής απόφασης σχετικά με τον καθορισμό 
διαδικασιών, προϋποθέσεων και δικαιολογητικών 
υπαγωγής επενδυτικών σχεδίων / ενεργειών των 
Τομέων της Θαλάσσιας Αλιείας, Υδατοκαλλιεργει¬ 
ών και Εσωτερικών Υδάτων, Εμπορίας και Μετα¬ 
ποίησης Προϊόντων αυτών στον Καν. (ΕΚ) 
2792/1999 καθώς και καταβολής των οικονομικών 
ενισχύσεων στους τελικούς αποδέκτες, Μέτρα 2.1, 
2.2, 3.2, 3.4 και 3.5. 3 

Καθορισμός όρων και προϋποθέσεων για την εγκατά¬ 
σταση, λειτουργία και συντήρηση συστημάτων ανί¬ 
χνευσης και ελέγχου του μονοξειδίου του άνθρακα 
(ΘΟ) σε υπόγειους χώρους στάθμευσης, μέσου και 
μεγάλου μεγέθους. 4 


ΑΠΟΦΑΣΕΙ Σ 

Αριθ. 7564/6120 (1) 

Τροποποίηση της υπ’ αριθμ. 1762/1388/9.4.2001 αποφά- 
σεως του Προέδρου της Βουλής των Ελλήνων «θέση 
σε ισχύ του Ειδικού Κανονισμού του Σταθμού Οχημά¬ 
των και του Περιβάλλοντος χώρου της Βουλής των Ελ¬ 
λήνων». 

Η ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις των άρθρων 65 παρ. 6 και 103 παρ. 6 του 
Συντάγματος της Ελλάδος, σύμφωνα με τις οποίες το 
προσωπικό της Βουλής διέπεται αποκλειστικά από τον 
Κανονισμό της, σε συνδυασμό με τις διατάξεις του άρ¬ 
θρου 11 παρ. 4 του Κανονισμού της Βουλής (μέρος κοι¬ 
νοβουλευτικό, ΦΕΚ 106/Α/1987). 

2. Τις διατάξεις των άρθρων 1, 91 και 94, όπως ισχύει, 
του Κανονισμού της Βουλής (Μέρος Β', ΦΕΚ51/Α/1997). 

3. Την υπ’ αριθμ. 1762/1388/9.4.2001 (ΦΕΚ 411/Β/ 
11.4.2001) απόφαση του Προέδρου της Βουλής, με την 
οποία τέθηκε σε ισχύ ο Ειδικός Κανονισμός του Σταθμού 
Οχημάτων και του Περιβάλλοντος χώρου της Βουλής των 
Ελλήνων, όπως ισχύει. 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του προϋπολογισμού δαπανών της 
Βουλής, αποφασίζουμε: 

1. Το εδάφιο 1 της παρ. 2 του άρθρου 2 της υπ’ αριθμ. 
1762/1388/9.4.2001 (ΦΕΚ 411/Β/11.4.2001) αποφάσεως 
του Προέδρου της Βουλής, αντικαθίσταται ως εξής: 

«2. συνιστάται Γραφείο Λειτουργίας του Σταθμού Οχη¬ 
μάτων και του Περιβάλλοντος χώρου της Βουλής υπαγό¬ 
μενο στο Γ ενικό Γ ραμματέα της Βουλής». 

2. Από τις διατάξεις της αποφάσεως αυτής δεν προκα- 
λείται δαπάνη σε βάρος του προϋπολογισμού δαπανών 
της Βουλής. 

3. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2004 

Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ ΨΑΡΟΥΔΑ 

-♦- 

Αριθ. Υ119 (2) 

Προσαρμογή στις διατάξεις του Ν. 3205/2003 της κοινής 
απόφασης του Πρωθυπουργού και του Υπουργού των 
Οικονομικών Υ 174/27.3.1996 (ΦΕΚ 204/Β/1996) «Ανα¬ 
διάρθρωση του Πολιτικού Γραφείου Πρωθυπουργού, 
Εσωτερική διάρθρωση και σύνθεση σε προσωπικό. 
Βαθμολογική και μισθολογική διαβάθμιση των θέσε¬ 
ων», όπως τροποποιήθηκε και συμπληρώθηκε με την 
κοινή απόφαση υπ’ αριθμ. Υ 725/27.6.1997 (ΦΕΚ 
550/Β/7.7.1997). «Τροποποίηση και συμπλήρωση της 
υπ’ αριθμ. Υ 174/27.3.1996 κοινής απόφασης του Πρω¬ 
θυπουργού και του Υπουργού Οικονομικών και προ¬ 
σαρμογή της στις διατάξεις του Ν. 2470/1997. 

Ο ΠΡΩΘΥΠΟΥΡΓΟΣ 
ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1299/1982 «Οργάνωση Υπηρε¬ 
σιών Πρωθυπουργού» (ΦΕΚ 129/Α/1982), όπως ισχύει. 

2. Τις διατάξεις του άρθρου 14τουΝ. 1320/1983 «Πρό¬ 
σληψη στο Δημόσιο Τομέα και άλλες διατάξεις» (ΦΕΚ 
6/Α/1983). 

3. Τις διατάξεις του Ν. 2190/1994 (Σύσταση ανεξάρτη¬ 
της αρχής για την επιλογή προσωπικού και ρύθμιση θε¬ 
μάτων διοίκησης» .(ΦΕΚ28/Α/1994). 

4. Τις διατάξειςτου άρθρου 22παρ. 3του Ν. 2362/1995 
«Περί Δημόσιου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247/Α/1995). 

5. Τις διατάξειςτου Ν. 3205/2003 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
διατάξεις» (ΦΕΚ297/Α/2003). 

6. Τις διατάξεις του άρθρου 40 του Ν. 849/1978 «Περί 
παροχής κινήτρων δια την ενίσχυση της περιφερειακής 
και οικονομικής αναπτύξεως της χώρας (ΦΕΚ 232/Α/ 
1978)». 

7. Το Π.Δ. 120/2004 «Διορισμός του Πρωθυπουργού» 
(ΦΕΚ84/Α/2004). 

8. Την Υ υπ’ αριθμ. 174/27.3.1996 (ΦΕΚ 204/Β/1996) κοι¬ 
νή απόφαση του Πρωθυπουργού και του Υπουργού Οικο¬ 
νομικών «Αναδιάρθρωση του Πολιτικού Γραφείου Πρω¬ 
θυπουργού. Εσωτερική διάρθρωση και σύνθεση σε προ¬ 
σωπικό. Βαθμολογική και μισθολογική διαβάθμιση των 
θέσεων» όπως αυτή τροποποιήθηκε με την υπ’ αριθμ. Υ 
725/27.6.1997 (ΦΕΚ550/Β/1997). 

9. Τις διατάξεις του Π .Δ. 81 /21.3.2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ57/Α/2002). 

10. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ519/Α/2004). 

11. Τη διάταξη του άρθρου 29 Ατού Ν. 1558/1985 όπως 
προστέθηκε με το άρθρο 27 του Ν. 2081/1992 και αντικα¬ 


ταστάθηκε με το άρθρο 1 παρ. 2 ατού Ν. 2469/1997 (ΦΕΚ 
38/Α/1997) και το γεγονός ότι από τις διατάξεις αυτής της 
απόφασης προκαλείται δαπάνη σε βάρος του Κρατικού 
Προϋπολογισμού ύψους 80.000 ευρώ περίπου ετησίως και 
για καθένα από τα επόμενα πέντε (5) έτη, που θα βαρύνει 
το φορέα καιτις αντίστοιχες πιστώσεις της υποκατηγορίας 
ΚΑΕ 0200 για την εφαρμογή του νέου μισθολογίου των δη¬ 
μοσίων υπαλλήλων από 1.1.2004, αποφασίζουμε: 

Α) Το μισθολογικό καθεστώς των Ειδικών Συμβούλων 
και Συνεργατών του Πολιτικού Γ ραφείου Πρωθυπουργού 
καθορίζεται σύμφωνα με την απόφαση του Υπουργού Οι¬ 
κονομικών 2/94734/0022/31.12.1999 (ΦΕΚ 38/τ.Β'/2000), 
όπωςτροποποιήθηκεμετηνυπ’ αριθμ. οικ.2/48124/0022/ 
4.9.2002 (ΦΕΚ 1205/Β/18.9.2002) απόφαση του Υπουρ¬ 
γού Οικονομίας και Οικονομικών σε συνδυασμό μετιςδια- 
τάξειςτου Ν. 3205/2003. 

Β. Οι μετακλητοί υπάλληλοι με βαθμούς Α' - Γ'του Πολι¬ 
τικού Γραφείου Πρωθυπουργού, εξελίσσονται σύμφωνα 
μετά μισθολογικά κλιμάκια του Ν. 3205/2003. 

Με απολυτήριο υποχρεωτικής εκπαίδευσης από το 15ο 
μέχρι το 1 ο μισθολογικό κλιμάκιο της Υ.Ε. κατηγορίας. 

Με απολυτήριο λυκείου ή εξαταξίου γυμνασίου από το 
14ο μέχρι 1 ο μισθολογικό κλιμάκιο της ΔΕ κατηγορίας. 

Με πτυχίο ή δίπλωμα Ανώτερης Σχολής της ημεδαπής ή 
ισότιμο της αλλοδαπής από το 11 ο μέχρι το 1 ο μισθολο- 
γικό κλιμάκιο της Τ.Ε. κατηγορίας, 

Με πτυχίο ή δίπλωμα Α.Ε.Ι. της ημεδαπής ή ισότιμο της 
αλλοδαπής από το 10ο μέχρι το 1 ο μισθολογικό κλιμάκιο 
της Π.Ε. κατηγορίας. 

Γ. Οι υπηρετούντες μετακλητοί υπάλληλοι του Πολιτι¬ 
κού Γ ραφείου Πρωθυπουργού, κατατάσσονται ανάλογα 
με την κατηγορία στην οποία ανήκουν στα μισθολογικό 
κλιμάκια του Ν. 3205/2003 με βάση τα έτη υπηρεσίας που 
αντιστοιχούν στο μισθολογικό κλιμάκιο που ήδη κατέχουν. 

Δ. Στους υπηρετούντες σε θεσμοθετημένες θέσεις στο 
Πολιτικό Γ ραφείο του Πρωθυπουργού χορηγούνται επί¬ 
σης κατά περίπτωση τα επιδόματα: κίνητρο απόδοσης 
του άρθρου 12 του Ν. 3205/2003, επίδομα ευθύνης του 
εδαφίου 1 της περίπτωσης α της παραγράφου 1 του άρ¬ 
θρου 13 του Ν. 3205/2003 όπως ισχύει, στους Προϊστα¬ 
μένους των Ειδικών Γ ραφείων του Πολιτικού Γ ραφείου 
Πρωθυπουργού, επίδομα εορτών και αδείας, καθώς και 
οικογενειακή παροχή. 

Ε. Οι αποδοχές των μετακλητών υπαλλήλων, των Ειδι¬ 
κών Συμβούλων και Ειδικών Συνεργατών δεν μπορεί να 
υπερβούν σε περίπτωση παράλληλης ανάθεσης καθηκό¬ 
ντων το 30% των αποδοχώντης κύριας θέσης τους. Το πο¬ 
σοστό αυτό για τους Προϊσταμένους των Ειδικών Γ ρα¬ 
φείων του Πολιτικού Γραφείου Πρωθυπουργού δεν μπο¬ 
ρεί να υπερβαίνειτο 50%τωναποδοχώντης κύριας θέσης 
τους. 

Στις αποδοχές της κύριας θέσης, για την εφαρμογή της 
διάταξης αυτής, δεν λαμβάνεται υπόψη το κίνητρο από¬ 
δοσης του άρθρου 12 του Ν. 3205/2003 και η οικογενεια¬ 
κή παροχή του άρθρου 11 του ιδίου Νόμου, καθώς και τα 
τυχόν επιδόματα, παροχές και αποζημιώσεις που σχετί¬ 
ζονται άμεσα με την προσφορά εργασίας στην οργανική 
θέση. 

ΣΤ. Από την έναρξη της απόφασης αυτής για την υπε- 
ρωριακή εργασία εφαρμόζοντοι οι διατάξειςτου άρθρου 
16του Ν. 3205/2003 για όλο το προσωπικό, μετακλητούς, 
μόνιμους και με σύμβαση που υπηρετεί στο Πολιτικό Γ ρα¬ 
φείο Πρωθυπουργού με οποιοδήποτε τρόπο. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η πραγματοποίηση των ωρών υπερωριακής εργασίας 
βεβαιώνεται στο τέλος κάθε μήνα, με πράξη του Προϊ¬ 
σταμένου του Γραφείου Οργάνωσης και Διοίκησης του 
Πολιτικού Γ ραφείου Πρωθυπουργού. 

Ζ. Για κάθε θέμα αποδοχών του προσωπικού του Πολιτι¬ 
κού Γ ραφείου Πρωθυπουργού που δεν ρυθμίζεται ειδικά 
στην απόφαση αυτή εφαρμόζεται ανάλογα ο Ν. 3205/2003. 

Κατά τα λοιπό εφαρμόζονται οι διατάξεις της υπ’ αριθμ. 
Υ 174/1996 απόφασης, όπως αυτή ισχύει κατά το μέρος 
που οι διατάξεις της δεν αντίκειται στις διατάξεις της πα¬ 
ρούσας απόφασης. 

Η πράξη αυτή ισχύει από 1.1.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2004 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ 
-♦- 

Αριθ. 164841 (3) 

Τροποποίηση της υπ’ αριθμ. 142932/7.8.2003 κοινής 
υπουργικής απόφασης σχετικά με τον καθορισμό δια¬ 
δικασιών, προϋποθέσεων και δικαιολογητικών υπαγω¬ 
γής επενδυτικών σχεδίων / ενεργειών των Τομέων της 
Θαλάσσιας Αλιείας, Υδατοκαλλιεργειών και Εσωτερι¬ 
κών Υδάτων, Εμπορίας και Μεταποίησης Προϊόντων 
αυτών στον Καν. (ΕΚ) 2792/1999 καθώς και καταβολής 
των οικονομικών ενισχύσεων στους τελικούς αποδέ¬ 
κτες, Μέτρα 2.1,2.2, 3.2, 3.4 και 3.5. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις 

α) Του Ν. 1558/1985 «Κυβέρνηση και Κυβερνητικά Όρ¬ 
γανα» όπως συμπληρώθηκε με το άρθρο 27 του Ν. 
2081/1992 και τροποποιήθηκε με το άρθρο 1 παραγρ. 2α 
του Ν. 2469/1997. 

β) Του Ν.Δ. 131/1974 «περί παροχής οικονομικών ενι¬ 
σχύσεων στη γεωργική, κτηνοτροφική, δασική και αλιευ¬ 
τική παραγωγή, όπως τροποποιήθηκε με τον Ν. 
1409/1983», όπως τροποποιήθηκε με το άρθρο 4 παρ 2 
του Ν. 1409/1983 «τροποποίηση και συμπλήρωση των 
διατάξεωντου Ν .Δ. 131/1974» και Ν. 2512/1997 άρθρο 11. 

γ) Του Ν. 2065/1992 «περί εγκρίσεως οικονομικών ενι¬ 
σχύσεων από τους Υπουργούς Οικονομικών και Γεωρ¬ 
γίας» και του Ν. 2512/1997 άρθρο 11. 

δ) Του Ν. 2601/1998 «ενισχύσεις ιδιωτικών επενδύσεων 
για την οικονομική και περιφερειακή ανάπτυξη της χώρας 
και άλλες διατάξεις» όπως τροποποιήθηκε και συμπλη¬ 
ρώθηκε. 

ε) Το υ Ν. 1647/1986 όπως έχει αντικατασταθεί με το άρ¬ 
θρο 52 του Ν. 1832/1989 «Δαπάνη και εκτός έδρας κινή¬ 
σεις και οδοιπορικά έξοδα και αμοιβή για ειδική εργασία 
πέραν από τα συνήθη καθήκοντα μονίμου και με σύμβαση 
αορίστου χρόνου προσωπικό κ.λπ.». 


στ) Του Ν. 3147/5.6.2003 (ΦΕΚ 135/Α/5.6.2003) περί 
«ρύθμισης θεμάτων αγροτικής γης, επίλυση ζητημάτων 
αποκατασταθέντων και αποκαθισταμένων κτηνοτροφών 
και άλλες διατάξεις». 

ζ) Του Ν. 2945/2001 (ΦΕΚ 223 Α'/8.10.2001) περί «Εθνι¬ 
κού Συστήματος προστασίας της αγροτικής δραστηριό¬ 
τητας και άλλες ρυθμίσεις θεμάτων αρμοδιότητας του 
Υπ. Γεωργίας». 

2. Τον Καν. (ΕΚ) υπ’ αριθμ. 1260/1999 του Συμβουλίου 
«περί γενικών διατάξεων για τα διαρθρωτικά ταμεία». 

3. Τον Καν. (ΕΚ) υπ’αριθμ. 1263/1999του Συμβουλίου «για 
το χρηματοδοτικό μέσο προσανατολισμού της αλιείας». 

4. Τον Καν. (ΕΚ) υπ’ αριθμ. 2792/1999 του Συμβουλίου 
«για καθορισμό των λεπτομερών κανόνων και ρυθμίσεων 
σχετικά με την κοινοτική διαρθρωτική βοήθεια στοντομέα 
της αλιείας». 

5. Τον Καν. (ΕΚ) υπ’ αριθμ. 1685/2000 «για τη θέσπιση 
λεπτομερών κανόνων εφαρμογής του κανονισμού (ΕΚ) 
υπ’ αριθμ. 1260/1999 του Συμβουλίου, όσον αφορά την 
επιλεξιμότητα των δαπανών των ενεργειών που συγχρη- 
ματοδοτούνται από τα διαρθρωτικά ταμεία» όπως τροπο¬ 
ποιήθηκε και ισχύει. 

6. Το Π.Δ. 402/1988 «Οργανισμός Υπουργείου Γεωρ¬ 
γίας» όπως τροποποιήθηκε και ισχύει. 

7. Το Π.Δ. 344/2000 «Άσκηση επαγγέλματος γεωτεχνι¬ 
κού». 

8. Το Π.Δ. 186/1992 (Κ.Β.Σ.) καθώς και τις σχετικές δια¬ 
τάξεις του Ν. 2992/2002 και Ν. 2954/2001 που αναφέρο- 
νται σ’ αυτό. 

9. Το Π.Δ. 121/2004 «Διορισμός Υπουργών και Υφυ¬ 
πουργών» (Α84). 

10. Την υπ’ αριθμ. Υ1/10.3.2004 απόφαση Πρωθυπουρ¬ 
γού » Μεταβολή τίτλων Υπουργείων και καθορισμός της 
σειράς τάξης των Υπουργείων (Β 513). 

11. Την υπ’ αριθμ. Ε (2001) 817/28.3.2001 απόφαση της 
Ευρ. Επιτροπής για την έγκριση του Επιχειρησιακού Προ¬ 
γράμματος του τομέα της Αλιείας. 

12. Το συμπλήρωμα προγραμματισμού Ε.Π.ΑΛ. 2000 - 
2006 καθώς και τα κριτήρια αξιολόγησής πράξεων όπως 
εγκρίθηκαν, τροποποιήθηκαν και ισχύουν. 

13. Την υπ’ αριθ. 263659/2001 κοινή υπουργική απόφα¬ 
ση «περί έγκρισης Ε.Π.ΑΛ. 2000 - 2006 στα πλαίσια του 
Κ.Π.Σ. 2000-2006. 

14. Τηνυπ’ αριθμ. 230642/15.3.2004 κοινή απόφαση του 
Πρωθυπουργού και του Υπουργού Αγροτικής Ανάπτυξης 
και Τροφίμων για την «Ανάθεση αρμοδιοτήτων στους 
Υπουργούς Αγροτικής Ανάπτυξης και Τροφίμων, Ευάγγε¬ 
λο Μπασιάκο και Αλέξανδρο Κοντό». 

15. Την υπ’ αριθμ. 142932/7.8.2003 (ΦΕΚ 1224 Β7 
28.8.2003) κοινή υπουργική απόφαση και τα συνημμένα 
σ’ αυτή παραρτήματα, όπως αυτή τροποποιήθηκε με την 
υπ’ αριθμ. 140725/3.3.2004 (ΦΕΚ 505 Β'/5.3.2004) κοινή 
υπουργική απόφαση καθώς και την αναγκαιότητα τροπο¬ 
ποίησής της. 

16. Την υπ’ αριθμ. 149297/9.7.2003 κοινή υπουργική 
απόφαση για τον καθορισμό αμοιβών των μελών Επιτρο¬ 
πών και αποζημιώσεων ελεγκτών, αξιολογητών και λοι¬ 
πών υπαλλήλων, που ορίζονται για την υλοποίηση του 
Επιχειρησιακού Προγράμματος Αλιείας 2000 - 2006. 

17. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Π.Δ.Ε., αποφασίζουμε: 

Τροποποιούμε την υπ’ αριθ. 142932/7.8.2003 κοινή 
υπουργική απόφαση όπως αυτή τροποποιήθηκε και ισχύει 

με την υπ’ αριθμ. 140725/3.3.2004 κοινή υπουργική από¬ 
φαση, ως ακολούθως: 

Άρθρο 16 

α) Το πρώτο εδάφιο της παραγράφου 7 αντικαθίσταται 
ως ακολούθως: 

«Συοτήνονται στο Υπουργείο Αγροτικής Ανάπτυξης και 
Τροφίμων, Δευτεροβάθμιες Επιτροπές Ελέγχου για τα 
έργα Αλιείας με αρμοδιότητες»: 

β. Το εδάφιο γ' της παραγράφου 7 αντικαθίσταται ως 
ακολούθως: 

«Οι Επιτροπές της παραγράφου αυτής συγκροτούνται 
από τακτικά μέλη έως πέντε (5) με ισάριθμα αναπληρω¬ 
ματικά που ορίζονται από α) υπαλλήλουςτου Υπουργείου 
Αγροτικής Ανάπτυξης και Τροφίμων με τις παρακάτω ει¬ 
δικότητες: Ιχθυολόγου ΠΕ ή Τεχνολόγου Ιχθυοκομείας, 
Αλιείας ΤΕ, Οικονομικού Υπαλλήλου ΠΕ 10 ή ΤΕ ή ΔΕ 4 και 
κατά περίπτωση Πολιτικού Μηχανικού ΠΕ, Κτηνιάτρου 
ΠΕ, Μηχανολόγου ΠΕ και β) υπαλλήλους του ΥΕΝ κατά 
περίπτωση με ειδικότητα Ναυπηγού ή Μηχανολόγου που 
προτείνονται από το εν λόγω Υπουργείο. 

Τα τακτικά μέλη των Επιτροπών, με ισάριθμα αναπλη¬ 
ρωματικά, ορίζονται με αποφάσεις του Υπουργού Αγρο¬ 
τικής Ανάπτυξης και Τροφίμων. Με την ίδια απόφαση ένα 
από τα τακτικά μέλη ορίζεται ως Πρόεδρος της Επιτρο¬ 
πής. Ο Γραμματέας της Επιτροπής ορίζεται μετά από ει¬ 
σήγηση της Γ ενικής Δ/νσης Αλιείας». 

γ. Το εδάφιο δ της παραγράφου 7 αντικαθίσταται ως 
ακολούθως: 

«Οι Δευτεροβάθμιες Επιτροπές μετά από επιτόπιο 
έλεγχο συντάσσουν πρακτικό για την πρόοδο των υπό 
εξέταση έργων. Τα πορίσματα των Επιτροπών αυτών λαμ- 
βάνονται αποκλειστικά υπόψη για τον υπολογισμό των οι¬ 
κονομικών ενισχύσεων». 

δ. Το δεύτερο εδάφιο της παραγράφου 8 αντικαθίστα¬ 
ται ως ακολούθως: 

«Στα μέλη των ανωτέρω Επιτροπών Ελέγχου καταβάλ¬ 
λεται η αποζημίωση που προβλέπεται για τα μέλη των ορ¬ 
γάνων ελέγχου των επενδύσεων του Υπουργείου Οικονο¬ 
μίας απάτην υπ’ αριθμ. 149297/9.7.2003 κοινή υπουργική 
απόφαση, όπως κάθε φορά η απόφαση αυτή ισχύει». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Σ. ΤΣΙΤΟΥΡΙΔΗΣ 
-♦- 

Αριθ. οικ. 40589/2138 (4) 

Καθορισμός όρων και προϋποθέσεων για την εγκατάστα¬ 
ση, λειτουργία και συντήρηση συστημάτων ανίχνευ¬ 
σης και ελέγχου του μονοξειδίου του άνθρακα (ΟΟ) σε 
υπόγειους χώρους στάθμευσης, μέσου και μεγάλου 
μεγέθους. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου 5 του άρθρου 23 του 


Ν. 3185/2003 «Τροποποίηση του Ν. 2668/1998 (ΦΕΚ 282 
Α'), εναρμόνιση με την Οδηγία 2002/39/ΕΚ, ρυθμίσεις θε¬ 
μάτων του Οργανισμού ΕΛΛΗΝΙΚΑ ΤΑΧΥΔΡΟΜΕΙΑ 
(ΕΛ.ΤΑ.) και άλλες διατάξεις» (Α' 229). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα» (Α' 137), όπως το άρ¬ 
θρο αυτό προστέθηκε με το άρθρο 27 του Ν. 2081/1992 
(Α' 154) και αντικαταστάθηκε με το άρθρο 1, παρ 2α του 
Ν.2469/1997 (Α'38). 

3. Το γεγονός ό,τι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Καθορίζουμε τους όρους και τις προϋποθέσεις για την 
εγκατάσταση, λειτουργία και συντήρηση συστημάτων 
ανίχνευσης και ελέγχου του μονοξειδίου του άνθρακα 
(ΟΟ) σε υπόγειους χώρους στάθμευσης μέσου και μεγά¬ 
λου μεγέθους, ως ακολούθως: 

Άρθρο 1 

Πεδίο εφαρμογής. 

1. Η παρούσα απόφαση εφαρμόζεται σε υπόγειους χώ¬ 
ρους στάθμευσης αυτοκινήτων (ανεξάρτητα από την επι- 
φάνειάτους), οι οποίοι κατά την έννοια του άρθρου 2 του 
Π.Δ. 455/76 (Α' 169), όπως ισχύει, εντάσσονται σε κατη¬ 
γορίες σταθμούς αυτοκινήτων, μεσαίου (ωφέλιμης επι¬ 
φάνειας από 350 έως 750τ.μ.) και μεγάλου (ωφέλιμης επι¬ 
φάνειας άνω των 750 τ.μ.) μεγέθους, που προορίζονται 
για δημόσια χρήση. 

Δεν υπάγονται στις διατάξεις της παρούσας σταθμοί 
που ιδρύονται με βάση τις διατάξεις της 84184/6127/1993 
Υπουργικής απόφασης (Β' 736) (δηλ. με μηχανικά μέσα 
στάθμευσης). 

2. Η απόφαση αυτή αφορά στον αναγκαίο εξοπλισμό 
που διατίθεται στην αγορά, τον τρόπο τοποθέτησης, τον 
τρόπο λειτουργίας, τη δυνατότητα ταυτόχρονης λειτουρ¬ 
γίας και συνεργασίας με τυχόν ήδη τοποθετημένες κε¬ 
ντρικές μονάδες διαχείρισης, τον τρόπο συνεργασίας με 
τα συστήματα εξαερισμού, την διαδικασία συντήρησης 
και αντικατάστασής του και κάθε σχετική λεπτομέρεια. 

Άρθρο 2 
Έννοια όρων 

Για την εφαρμογή της παρούσας απόφασης νοούνται 
ως: 

1. «μονοξείδιο του άνθρακα (ΟΟ)» είναι αέριο, άχρωμο, 
άοσμο, άγευστο, μη ερεθιστικό, εύφλεκτο, με πυκνότητα 
ίση με του ατμοσφαιρικού αέρα, το οποίο παράγεται κα¬ 
τά την ατελή (μη πλήρη) καύση του άνθρακα, συνεπώς και 
κατά την ατελή καύση οποιοσδήποτε οργανικής ύλης (η 
οποία εξ ορισμού περιέχει απαραιτήτως άνθρακα). 

2. «εξοπλισμός» σύστημα μέτρησης και ανίχνευσης μο- 
νοξειδίουτου άνθρακα το οποίο προορίζεται, ανάλογα με 
τον τύπο του, να χρησιμοποιείται σε υπόγειους χώρους. 

3. «ανιχνευτής μονοξειδίου του άνθρακα (ΟΟ)»: διάτα¬ 
ξη με συγκεκριμένη αρχή λειτουργίας που ανιχνεύει μό¬ 
ρια του αερίου εντός μιας συγκεκριμένης ζώνης ανίχνευ¬ 
σης και παράγει ηλεκτρικό σήμα, ανάλογο με την συγκέ¬ 
ντρωση του αερίου. 

Οι ευρύτερα χρησιμοποιούμενοι ανιχνευτές για τον ποι¬ 
οτικό έλεγχο του αέρα είναι των εξής κατηγοριών 

> Ηλεκτροχημικοί (θΙθοίΓοοόθπιίοαΙ) 

> Στερεάς Κατάστασης (δοΙίά εΐαίθ) 

> Καταλυτικής Κλίνης (ΟεΙαΙγΐίο όθεά) 

> Υπερύθρων (ίηίΐΌΓΘά) 

> Φωτοιονισμού (ΡάοίοίοηίζεΙίοη) 

Κοινό χαρακτηριστικό των αισθητήρων αυτών, είναι ότι 
δεν προορίζονται για την ανίχνευση ενός συγκεκριμένου 
αερίου, αλλά είναι ευαίσθητοι σε μία ομάδα ή οικογένεια 
αερίων. 

4. «ζώνη ανίχνευσης»: το τμήμα του χώρου (ως επιφά¬ 
νεια και ως όγκος) εντός του οποίου ο ανιχνευτής 00 ή 
ένα συνεργαζόμενο σύνολο ανιχνευτών 00, μπορεί με 
ικανοποιητική ακρίβεια να ανιχνεύσει την ύπαρξη και συ¬ 
γκέντρωση μονοξειδίου του άνθρακα. 

5. «κεντρική μονάδα»: σύνολο συνδεδεμένων μεταξύ 
τους ηλεκτρονικών κυκλωμάτων τα οποία συνθέτουν μια 
ενιαία επιτοίχια μονάδα. Εκεί καταλήγουν μέσω κατάλλη¬ 
λης καλωδίωσης, τα σήματα των ανιχνευτών 00. Σε αυτή 
απεικονίζονται οι ενδείξεις όλων των ζωνών ανίχνευσης. 
Σε περίπτωση υπέρβασης των ορίων η κεντρική μονάδα 
δίνει ηλεκτρονικά εντολή ενεργοποίησης του συστήμα¬ 
τος εξαερισμού ή ακόμα και εντολή σήμανσης συναγερ¬ 
μού. Η κεντρική μονάδα μπορεί να έχει δυνατότητα σύν¬ 
δεσης σε αυτήν και άλλων ανιχνευτών (πυρανιχνευτές, 
ανιχνευτές συγκέντρωσης εκρηκτικού μίγματος αερίων 
κ.λπ.) 

6. «καλωδίωση»: οι ηλεκτρικοί αγωγοί, με όλα τα παρελ¬ 
κόμενα (σωληνώσεις, στηρίγματα, εσχάρες τοποθέτη¬ 
σης κ.ά.) που συνδέουν τους ανιχνευτές 00 με την κε¬ 
ντρική μονάδα προκειμένου να διαβιβάζουν σε αυτήν τα 
σήματάτους. 

7. «σήμανση»: η τοποθέτηση επί του εξοπλισμού ορα¬ 
τών, ευανάγνωστων και ανεξίτηλων διακριτικών σημείων 
που συνοδεύονται από την αναγραφή των ανώτατων 
ορίων ασφαλείας, όσον αφορά στη συγκέντρωση μονο- 
ξειδίου του άνθρακα σε υπόγειους χώρους. 

8. «μέσο σήμανσης συναγερμού»: η οπτικοακουστική 
συσκευή με την οποία γίνεται αντιληπτή η εκδήλωση συ¬ 
ναγερμού λόγω υπέρβασης του ανωτάτου ορίου ασφα¬ 
λείας. 

9. «σύστημα εξαερισμού»: σύνολο μηχανισμών που 
έχουν τοποθετηθεί ή που χρειάζεται να τοποθετηθούν 
στον σταθμό για την ανανέωση του αέρα και την άμεση 
απομάκρυνση συγκεντρωμένης ποσότητας μονοξειδίου 
του άνθρακα. 

10. «ανώτατο όριο ασφαλείας μονοξειδίου του άνθρα¬ 
κα»: το ανώτατο όριο ασφαλείας (ΤΙ_ν, Τύΐ'θεΙιοΙά ϋπΉί 
ναΐυεε) για τη συγκέντρωση του 00 στο περιβάλλον ερ¬ 
γασίας. Ως ανώτατο όριο λαμβάνεται η τιμή των 50 ηης/πι 3 
αέρα. 

11. «μετρούμενη συγκέντρωση μονοξειδίου του άνθρα¬ 
κα»: η συγκέντρωση 00 που καθορίζεται από τις μετρή¬ 
σεις, οι οποίες λαμβάνονται από τους ανιχνευτές 00 που 
είναι τοποθετημένοι στον χώρο. 

12. «κατασκευαστής»: το φυσικό ή νομικό πρόσωπο, 
που είναι υπεύθυνο για το σχεδίασμά, την κατασκευή και 
τη σήμανση κάθε εξοπλισμού κατά την έννοια του στοι¬ 
χείου β, προκειμένου να διατεθεί στο εμπόριο με τα δια¬ 
κριτικά του γνωρίσματα. 

13. «αρμόδια αρχή» η κατά τόπους Υπηρεσία Μεταφο¬ 
ρών και Επικοινωνιών της Νομαρχιακής Αυτοδιοίκησης. 

14. «προορισμός»: ο χώρος για τον οποίο προορίζεται ο 
εξοπλισμός προς χρήση, σύμφωνα με τα στοιχεία που δί¬ 
νει ο κατασκευαστής στην επισήμανση και τις οδηγίες 
χρήσεως. 


Άρθρο 3 

Προϋποθέσεις εγκατάστασης εξοπλισμού ανίχνευσης 00. 

1. Εξοπλισμός συστήματος ανίχνευσης και ελέγχου 00 
εγκαθίσταται μόνο, αν πληρούνται οι διατάξεις της πα¬ 
ρούσας και συνοδεύεται από δήλωση συμμόρφωσης και 
σήμανση «ΟΕ» σύμφωνα με τα άρθρα 4 και 5 της παρού¬ 
σας. 

2. Ο εκάστοτε εκμεταλλευτής χώρου, που περιλαμβά¬ 
νεται στο πεδίο εφαρμογής του άρθρου 2, υποχρεούται 
να λαμβάνει τα μέτρα που προβλέπουν οι διατάξεις της 
παρούσας. 

3. Οιτεχνικές προδιαγραφές καθώς και η επιλογή, εγκα¬ 
τάσταση και συντήρηση των ηλεκτρικών συσκευών ανί¬ 
χνευσης αερίου πρέπει να συμμορφώνονται με τα ισχύο- 
ντα ευρωπαϊκά Πρότυπα είτε με άλλα κατάλληλα εθνικά 
πρότυπα ή διεθνή πρότυπα που εφαρμόζονται σε κράτος 
μέλος της Ευρωπαϊκής Ένωσης. 

Άρθρο 4 

Δήλωση ΕΕ συμμόρφωσης. 

1.0 κατασκευαστής εξοπλισμού ή ο εξουσιοδοτημένος 
εκπρόσωπος του, συντάσσει δήλωση ΕΕ συμμόρφωσης 
για κάθε τύπο εξοπλισμού, με την οποία πιστοποιείται ότι 
ο εξοπλισμός αυτός συμμορφώνεται με τις διατάξεις της 
παρούσας απόφασης. 

Το ελάχιστο περιεχόμενο της εν λόγω δήλωσης συμ¬ 
μόρφωσης καθορίζεται στο Υπόδειγμα I. 

2. Ανεξαρτήτως της προέλευσης του εξοπλισμού, εφό¬ 
σον ο εξοπλισμός διατίθεται στην ελληνική αγορά, η δή¬ 
λωση συμμόρφωσης συντάσσεται ή μεταφράζεται στην 
ελληνική γλώσσα. 

Άρθρο 5 

Σήμανση 

1. Εξοπλισμός που εγκαθίσταται σε υπόγειους χώρους 
στάθμευσης, σύμφωνα με τις διατάξεις της παρούσας, 
πρέπει, πριν τεθεί σε λειτουργία, να φέρει σήμανση ΟΕ 
συμμόρφωσης, όπως αυτή εμφαίνεται στο Υπόδειγμα II 
[ΝΘ1], 

2. Η σήμανση συμμόρφωσης ΟΕτίθεται κατάτρόπο ορα¬ 
τό, ευανάγνωστο και ανεξίτηλο σε κάθε τύπο εξοπλισμού. 

3. Απαγορεύεται η επικόλληση διακριτικών σημείων ή 
επιγραφών επί του εξοπλισμού, εφόσον ελαττώνουν την 
ευκρίνεια ή το ευανάγνωστο της σήμανσης. 

Άρθρο 6 

Προδιαγραφές τοποθέτησης και λειτουργίας 
του συστήματος ανίχνευσης και ελέγχου 
του μονοξειδίου του άνθρακα 

1. Κάθε ανιχνευτής τοποθετείται σε ύψος 1,40- 1,60 μ, 
από το δάπεδο του χώρου, που επιτηρεί και προστατεύει. 
Οι ανιχνευτές 00 τοποθετούνται σε υποστυλώματα ή τοί¬ 
χους. Σε υπόγειους χώρους στάθμευσης στους οποίους 
οι αποστάσεις των υποστυλωμάτων είναι μεγαλύτερες 
από 10 μ, οι ανιχνευτές 00 μπορεί να τοποθετούνται και 
σε ύψος 1,60 - 2,20 μ, με ανάρτησή τους από δοκούς ή 
από την οροφή του χώρου. 

2. Η επιφάνεια και ο όγκος κάλυψης κάθε τύπου ανι¬ 
χνευτή δίνεται από τον κατασκευαστή του και αναγράφε¬ 
ται στα σχετικά τεχνικά έντυπα (ρΓοερθοίυε) που συνυπο¬ 
βάλλονται στην αρμόδια Υπηρεσία Μεταφορών και Επι¬ 
κοινωνιών της Νομαρχιακής Αυτοδιοίκησης, μαζί με τα 
λοιπά δικαιολογητικά του άρθρου 10 της παρούσας. Ως 

επιφάνεια κάλυψης νοείται η επιφάνεια κύκλου (Ε) με κέ¬ 
ντρο την θέση τοποθέτησης του ανιχνευτή, σε κάτοψη και 
ακτίνα την ακτίνα κάλυψης Βτου ανιχνευτή. Η ακτίνα αυ¬ 
τή δεν πρέπει για λόγους ασφαλείας, να ξεπερνά τα 10 μ. 

3. Για τον υπολογισμό του αριθμού των ανιχνευτών που 
απαιτείται να τοποθετηθούν, σχεδιάζονται σε κάτοψη οι 
θέσεις τους και οι κύκλοι με την επιφάνεια κάλυψης κάθε 
ανιχνευτή. Το συνολικό εμβαδόν της καλυπτόμενης επι¬ 
φάνειας κάθε υπογείου του σταθμού, σε σχέση με το συ¬ 
νολικό εμβαδόν του αντίστοιχου χώρου στάθμευσης, δεν 
πρέπει να είναι κατώτερο του 85%. Σε διαφορετική περί¬ 
πτωση προστίθενται ανιχνευτές ή διαφοροποιείται η θέση 
τοποθέτησης τους, ώστε να επιτευχθεί λόγος (καλυπτό¬ 
μενη επιφάνεια / συνολική επιφάνεια) να είναι μεγαλύτε¬ 
ρος ή ίσος του 85%. Για τον υπολογισμό των επιφανειών 
κάλυψης των ανιχνευτών προσμετράται μία φορά η τυχόν 
επικαλυπτόμενη και από άλλον ανιχνευτή επιφάνεια 
στάθμευσης. Επιφάνειες που δεν χρησιμεύουν για στάθ¬ 
μευση, όπως αποθήκες, χώροι υγιεινής, μηχανοστάσια, 
φρεάτια ανελκυστήρων, κεκλιμένα επίπεδα (ράμπες), 
πλυντήρια, λιπαντήρια δεν προσμετρώνται. Για λόγους 
ασφαλείας ο ελάχιστος αριθμός ανιχνευτών 00 ανά όρο¬ 
φο, δεν πρέπει να είναι μικρότερος από δύο (2). 

4. Οι ανιχνευτές που τοποθετούνται συνδέονται μέσω 
καλωδιώσεων, με αγωγούς διατομής 1,5 πιπΓ με επιμέ- 
ρουςή και με μία κεντρική μονάδα. Η κεντρική μονάδα το¬ 
ποθετείται σε θέση που να είναι ελέγξιμη από το Γ ραφείο 
κίνησης του Σταθμού. Στην κεντρική μονάδα θα πρέπει να 
απεικονίζεται, σε περίπτωση συναγερμού, η θέση (επίπε¬ 
δο στάθμευσης) που παρουσιάζει το πρόβλημα υπέρβα¬ 
σης του ανώτατου ορίου ασφαλείας μονοξειδίου του άν¬ 
θρακα. Σε περίπτωση που ο Σταθμός διαθέτει Κεντρική 
μονάδα (κονσόλα) ελέγχου των διαφόρων λειτουργιών 
του, ενδείκνυται η τοποθέτηση της κεντρικής μονάδας 
στην κονσόλα. 

5. Η κεντρική μονάδα συνδέεται με τον ή τους ανεμι¬ 
στήρες του συστήματος απαγωγής του αέρα και αντί¬ 
στοιχα τους ενεργοποιεί (μέσω καταλλήλων ηλεκτρονό¬ 
μων ρελαί), ώστε να απάγουν το μονοξείδιο από τους χώ¬ 
ρους στάθμευσης, όπως επίσης και με το μέσο σήμανσης 
συναγερμού (σειρήνα ή/και περιστρεφόμενο φωτιστικό 
φάρο) για περιπτώσεις που απαιτείται επέμβαση του 
υπεύθυνου του Σταθμού (π.χ. εκκένωση από πελάτες, 
από προσωπικό). 

Το σύστημα εξαερισμού τίθεται σε λειτουργία κάθε φο¬ 
ρά που η συγκέντρωση μονοξειδίου του άνθρακα υπερ¬ 
βαίνει την τιμή των 30 πΐ 9 /πι 3 . Σε περίπτωση υπέρβασης 
του ανώτατου ορίου ασφαλείας των 50 πις)/Γπ 3 πρέπει να 
τίθεται σε εφαρμογή και το σύστημα συναγερμού. 

Άρθρο 7 

Περιοδικός έλεγχος καλής λειτουργίας του συστήμα¬ 
τος- συντήρηση - αντικατάσταση ανιχνευτών. 

1. Οι τοποθετούμενοι ανιχνευτές υπόκεινται σε περιοδι¬ 
κό έλεγχο της καλής λειτουργίας των. Προς τούτο κάθε 
12 μήνες διενεργείται έλεγχος και βαθμονόμηση με τη 
χρήση κατάλληλου εξοπλισμού βαθμονόμησης (οεΙί- 
άΓ3ΐίοη ΚίΙ) που περιλαμβάνει φιάλη 00, σωλήνες, προ- 
σαρμογείς (303ρΙθΓ8) και όλα τα απαραίτητα μικροϋλικά. 

Ο περιοδικός έλεγχος περιλαμβάνει: 

• δοκιμή ενός εκάστου ανιχνευτή με χρήση πρότυπης 
φιάλης του συγκεκριμένου αερίου 

• αντικατάσταση των φυσιγγίων των ανιχνευτών οι 


οποίοι χρήζουν αποκατάστασης. Η αντικατάσταση των 
φυσιγγίων πρέπει ανεξάρτητα του αποτελέσματος του 
ελέγχου να γίνεται κάθε 24 μήνες. 

• δοκιμή της λειτουργίας του εξαεριστήρα, της σειρή¬ 
νας κ.ά. 

• οδηγίες και υποδείξεις για την λειτουργία και τη συ¬ 
ντήρηση του συστήματος καθώς και συστάσεις για την 
καλύτερη ενημέρωση και επανεκπαίδευση των υπευθύ¬ 
νων. 

2. Μετά την διενέργεια του ελέγχου υποβάλλεται στην 
αρμόδια αρχή υπεύθυνη δήλωση του εκμεταλλευτή και 
του υπεύθυνου Διπλωματούχου Μηχανολόγου Ηλεκτρο¬ 
λόγου Μηχανικού ή Πτυχιούχου Ηλεκτρολόγου Μηχανι¬ 
κού, για την καλή κατάσταση και λειτουργία της όλης 
εγκαταστάσεως, καθώς και φωτοαντίγραφο του Τιμολο¬ 
γίου αγοράς των φυσιγγίων που τυχόν αντικαταστάθη- 
καν. 

Άρθρο 8 

Εποπτεία - Έλεγχος - Κυρώσεις 

1. Η αρμόδια αρχή ασκεί εποπτεία και έλεγχο για να δια¬ 
πιστώνει, αν οι εγκαταστάσεις, τα συστήματα και ο εξο¬ 
πλισμός ανίχνευση 00 στους υπόγειους χώρους στάθ¬ 
μευσης πληρούν τους όρους και τις προϋποθέσεις που 
ορίζει η παρούσα απόφαση και η σχετική έγκριση εγκα¬ 
τάστασης (άρθρο 9) και αν συντηρούνται σύμφωνα με τις 
υποδείξεις του κατασκευαστή. Εφόσον διαπιστώσει πα¬ 
ραβάσεις, μπορεί να προβεί στην προσωρινή αφαίρεση 
της άδειας λειτουργίας του σταθμού, μέχρις ότου ο εκμε¬ 
ταλλευτής του συμμορφωθεί με τις υποδείξεις των ελε¬ 
γκτικών οργάνων ή και την οριστική, αν δε συμμορφωθεί 
εντός της προθεσμίας που έχει ταχθεί. 

2. Οι αποφάσεις της αρμόδιας αρχής πρέπει να είναι 
επαρκώς αιτιολογημένες και να κοινοποιούνται χωρίς κα¬ 
θυστέρηση στον εκμεταλλευτή του υπογείου χώρου 
στάθμευσης. 

Άρθρο 9 

Διαδικασία έγκρισης 

1. Για την χορήγηση της έγκρισης εγκατάστασης του 
συστήματος ανίχνευσης υποβάλλονται στην αρμόδια αρ¬ 
χή τα εξής δικαιολογητικά: 

α) Αίτηση του ενδιαφερομένου εκμεταλλευτή. 

β) Απλό αντίγραφο της άδειας λειτουργίας. 

γ) Σχέδια κατόψεων σε δύο αντίγραφα των υπογείων 
χώρων στάθμευσης σε κλίμακα 1: 50 ή 1: 100 ή και κατά 
περίπτωση σε 1: 200 όπου φαίνεται η διάταξη και η αρίθ¬ 
μηση των θέσεων στάθμευσης, οι διάδρομοι κυκλοφο¬ 
ρίας, απεικονίζονται δε με ιδιαίτερη χρωματική σήμανση 
η θέση των ανιχνευτών, η ακτίνα δράσης εκάστου, οι κα¬ 
λωδιώσεις και οι κεντρικές μονάδες. 

δ) Κατακόρυφο διάγραμμα της όλης συνδεσμολογίας 
της εγκατάστασης, σε δύο αντίγραφα. Στο σχέδιο αυτό 
ενσωματώνεται και το σχηματικό διάγραμμα με την αρχή 
λειτουργίας του όλου συστήματος. 

ε) Σχέδιο λεπτομερειών σε δύο (2) αντίγραφα σε κατάλ¬ 
ληλη κλίμακα των εξής εγκαταστάσεων : 

• Ανιχνευτής - τρόπος στήριξης - συνδεσμολογία 

• Κεντρικές μονάδες - μορφή - στήριξη - συνδεσμολο¬ 
γία 

• Συνδεσμολογία με ηλεκτρονόμο σε ανεμιστήρα ή 
ανεμιστήρες απαγωγής. 

• σύστημα ηλεκτρονικής διαχείρισης της εγκατάστα- 

σης, σε περίπτωση ταυτόχρονης λειτουργίας και συνερ¬ 
γασίας με τυχόν ήδη τοποθετημένες κεντρικές μονάδες 
διαχείρισης κτιρίων (ΒΜ8). 

Τα σχεδιαγράμματα υποβάλλονται, υπογεγραμμένα 
από τον υπεύθυνο σύμφωνα με τον νόμο διπλωματούχο 
Μηχανολόγο - Ηλεκτρολόγο μηχανικό ή τεχνολόγο Μη- 
χανολόγο-Ηλεκτρολόγο μηχανικό. 

στ) Τεχνική έκθεση σε δύο (2) αντίγραφα στην οποία 
αναγράφονται στοιχεία σχετικά με την όλη δομή της 
εγκατάστασης, οι επί μέρους συσκευές που χρησιμοποι¬ 
ούνται και ο τρόπος σύνδεσης και λειτουργίας τους, συ¬ 
ντεταγμένη και υπογεγραμμένη από τον σύμφωνα με τον 
νόμο υπεύθυνο τεχνικό. 

ζ) Προϋπολογισμός δαπάνης σε δύο (2) αντίγραφα, για 
την προμήθεια και εγκατάσταση όλου του εξοπλισμού 
της εγκατάστασης ανίχνευσης, συντεταγμένο και υπογε¬ 
γραμμένο από τον σύμφωνα με τον νόμο υπεύθυνο τεχνι¬ 
κό. 

η) Σειρά τεχνικών φυλλαδίων (ρΓοεροοΙυε) των υλικών 
που θα χρησιμοποιηθούν. 

θ) Αποδεικτικό ενημερότητας της ετήσιας συνδρομής 
του Διπλωματούχου Μηχανικού ή της Τεχνικής Εταιρείας 
προς το ΤΕΕ και βεβαίωση καταβολής εισφορών στο 
ΤΣΜΕΔΕ ή της αντίστοιχης συνδρομής του Τεχνολόγου 
Μηχανικού προς την ΕΕΤΕΜ. 

2. Μετά την υποβολή και τον έλεγχο των δικαιολογητι- 
κών της προηγούμενης παραγράφου η αρμόδια αρχή 
εγκρίνει την εγκατάσταση ανίχνευσης 00 και καλεί τον εκ¬ 
μεταλλευτή του υπόγειου χώρου στάθμευσης να υποβά¬ 
λει τις παρακάτω υπεύθυνες δηλώσεις του Ν. 1599/1986, 
όπως ισχύει, για να παραλάβει την εγκριτική απόφαση: 

α) ότι έχουν εκπληρωθεί οι υποχρεώσεις προς το Τεχνι- 
κό Επιμελητήριο της Ελλάδος (ΤΕΕ), το Ταμείο Συντάξε¬ 
ων Μηχανικών και Εργοληπτών Δημοσίων Έργων (ΤΣΜΕ¬ 
ΔΕ) και το Εθνικό Μετσόβιο Πολυτεχνείο που αφορούν 
την κατάθεση της αμοιβής των μελετών και των προβλε- 
πόμενων νόμιμων κρατήσεων. 

β) ότι η εγκατάσταση εκτελέστηκε σύμφωνα με τα 
εγκριθέντα σχεδιαγράμματα και ότι τηρήθηκαν οι όροι 
της σχετικής εγκριτικής Απόφασης και της παρούσας, 

γ) που να δηλώνεται η ακτίνα δράσης των εγκατεστημέ¬ 
νων ανιχνευτών 00. 

Άρθρο 10 

Μεταβολή του τύπου του εξοπλισμού. 

1. Ο εκμεταλλευτής των χώρων, στους οποίους έχει 
εγκατασταθεί σύστημα ανίχνευσης ενημερώνει την αρ¬ 
μόδια αρχή σε περίπτωση διακοπής λειτουργίας του συ¬ 
στήματος ή οποιασδήποτε μετατροπής του. 

2. Οι πραγματοποιούμενες μετατροπές, με ευθύνη του 
εκμεταλλευτή του υπόγειου χώρου στάθμευσης, πρέπει 
να είναι σύμφωνες με τις διατάξεις της παρούσας και την 
έγκριση εγκατάστασης. 

Άρθρο 11 

Μεταβατική διάταξη. 

Οι εκμεταλλευτές υπόγειων χώρων στάθμευσης, στους 
οποίους δεν έχουν εγκατασταθεί ή έχουν εγκατασταθεί 
συστήματα ανίχνευσης και μέτρησης μονοξειδίου του άν¬ 
θρακα, πριν από την έναρξη ισχύος της παρούσας οφεί¬ 


λουν να μεριμνήσουν για την εγκατάστασή τους εντός 
προθεσμίας έξι (6) μηνών, διαφορετικά η λειτουργία των 
υπόγειων χώρων στάθμευσης θεωρείται παράνομη και 
επιβάλλονται οι προβλεπόμενες κυρώσεις [ΝΘ2].. 

Άρθρο 12 

Υποδείγματα 

Τα παρακάτω υποδείγματα αφορούν στο περιεχόμενο 
της δήλωσης συμμόρφωσης και στον τύπο του σήματος. 

ΥΠΟΔΕΙΓΜΑ I 

ΔΗΛΩΣΗ ΕΕ ΣΥΜΜΟΡΦΩΣΗΣ 

Η δήλωση ΕΕ συμμόρφωσης πρέπει να περιέχει τα ακό¬ 
λουθα στοιχεία: 

- όνομα και διεύθυνση του κατασκευαστή ή του εγκατε¬ 
στημένου στην Κοινότητα εξουσιοδοτημένου αντιπροσώ¬ 
που του, 

- όνομα και διεύθυνση του προσώπου που τηρεί και συ¬ 
ντάσσει τον τεχνικό φάκελο τα οποία πρόσωπα είναι α) μέ¬ 
λη του ΤΕΕ Διπλωματούχοι Μηχανολόγοι - Ηλεκτρολόγοι 
β) μέλη της ΕΕΤΕΜ, Πτυχιούχοι Ηλεκτρολόγοι και εξειδι- 
κευμένες Τεχνικές Εταιρείες, 

- περιγραφή του τεχνικού εξοπλισμού, 

- δήλωση ότι ο εξοπλισμός συμμορφώνεται προς τις 
απαιτήσεις της παρούσας απόφασης, 

-τόπο και ημερομηνία, 

-τα στοιχεία του προσώπου που έχει δικαίωμα να υπο¬ 
γράφει τη νομικά δεσμευτική δήλωση του εξουσιοδοτη¬ 
μένου αντιπροσώπου. 

ΥΠΟΔΕΙΓΜΑ II 

ΥΠΟΔΕΙΓΜΑΤΑ ΤΟΥ ΣΗΜΑΤΟΣ ΕΚ ΣΥΜΜΟΡΦΩΣΗΣ 

Η σήμανση ΕΚ συμμόρφωσης πρέπει να αποτελείται 
από τα αρχικά «ΟΕ» και έχει την ακόλουθη μορφή: 



Εάν η σήμανση σμικρύνεται ή μεγεθύνεται ανάλογα με 
το μέγεθος του εξοπλισμού πρέπει να τηρούνται οι ανα¬ 
λογίες που δίνονται στο ανωτέρω σχέδιο. Όλα τα στοιχεία 
της σήμανσης ΕΚ πρέπει να έχουν ουσιωδώς την ίδια κα- 
τακόρυφη διάσταση της σήμανσης ΟΕ, δεν επιτρέπεται 
να είναι μικρότερη από πέντε πιπι. 

Άρθρο 13 

1. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2004 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 

( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410 ) 597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θογο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΟ: 


Τεύχος 


Περίοδος 


ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοπι και μέχρι 100 σελίδες σε 5 θυπο προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555, ίαχ :210- 9472556 ίπίθπιβΐ: ΙιΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβιτΐθ( 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5%του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΐΌΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































